JAS อุบัติเหตุกำไร.!
มิตรรักแฟนคลับหุ้นบริษัท จัสมิน อินเตอร์เนชั่นแนล จำกัด (มหาชน) หรือ JAS ผิดหวังไม่น้อย เมื่องบไตรมาส 3/61 ออกมากำไรแค่ 388 ล้านบาท ลดลงกว่า 27% นี่มันเกิดอะไรขึ้นกับ JAS ธุรกิจไม่ดีแล้วหรือ..!? ทำไมกำไรสุทธิลดลงมากขนาดนี้.!?
8 พ.ย. 2561

สำนักข่าวรัชดา
มิตรรักแฟนคลับหุ้นบริษัท จัสมิน อินเตอร์เนชั่นแนล จำกัด (มหาชน) หรือ JAS ผิดหวังไม่น้อย เมื่องบไตรมาส 3/61 ออกมากำไรแค่ 388 ล้านบาท ลดลงกว่า 27% นี่มันเกิดอะไรขึ้นกับ JAS ธุรกิจไม่ดีแล้วหรือ..!? ทำไมกำไรสุทธิลดลงมากขนาดนี้.!?
เข้าไปดูไส้ในของงบการเงิน JAS พบว่ามีรายได้ 4,595 ล้านบาท เพิ่มขึ้นกว่า 4.3% จากที่เคยทำได้ 4,406 ล้านบาท  ส่วนลูกค้าที่ใช้บริการ 3BB มีจำนวนลูกค้าเพิ่มขึ้นสุทธิ 74,143 ราย (โดยเฉพาะลูกค้า FTTx) ล่าสุดลูกค้าที่ใช้บริการ 3BB มีจำนวนทั้งสิ้น 2,940,000 ราย เป็นลูกค้าที่ใช้บริการ FTTx ประมาณ 832,000 ราย
ตัวการสำคัญทำให้ไตรมาส 3/61 ลดลงคือ 1) สำรองหนี้สงสัยจะสูญของ 3BB จำนวน 60 ล้านบาท 2) สำรองประมาณการหนี้สินตามแผนฟื้นฟูกิจการ 173 ล้านบาท (ศาลทรัพย์สินทางปัญญาและการค้าระหว่างประเทศกลางได้มีคำพิพากษาแล้ว แต่ JAS จะใช้สิทธิอุทธรณ์คำพิพากษาต่อไป 3) บันทึก Deferred Tax ของบริษัทและบริษัทย่อย 75 ล้านบาท
ขณะที่อัตรากำไรขั้นต้นเพิ่มขึ้นเป็น 37.7% เทียบกับช่วงเดียวกันปีก่อนอยู่ที่ 33% ดอกเบี้ยจ่ายกลับลดลง 29% เป็น 192 ล้านบาท แต่รายการฉุดกำไรอีกตัวคือค่าใช้จ่ายขายและบริหารเพิ่ม 23%
สำหรับฐานะการเงิน JAS มีอัตราส่วนหนี้สินสุทธิต่อทุน 0.5 เท่า มูลค่าทางบัญชีต่อหุ้นเป็น 2.11 บาท กระแสเงินสดจากการดำเนินงาน  9 เดือน เป็น 2,700 ล้านบาท
ไทม์ไลน์สำคัญของ JAS อยู่ที่การขายสินทรัพย์เข้ากองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF (เฟส 2) ที่จะเกิดขึ้นประมาณปลายไตรมาส 2/62 เบื้องต้น JASIF จะมีการประชุมบอร์ดเพื่ออนุมัติซื้อสินทรัพย์ช่วงพ.ย. 61 จากนั้นใช้เวลา 6 เดือน เพื่อยื่น Filing ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เสร็จประมาณปลายไตรมาส 2/62
ตัวเลขราคาขายสินทรัพย์เข้า JASIF เฟส 2 จะอยู่ที่ 45,000 ล้านบาท และหากอ้างอิงอัตรากำไรที่ได้รับจากการขายสินทรัพย์เฟส 1 กำไรหลังหักภาษีจะอยู่ที่ประมาณ 11,900 ล้านบาท นั่นทำให้กำไรสุทธิปี 2562 มีโอกาสได้เห็นระดับ 14,000 ล้านบาท หรือเติบโต 144% จากปี 2561
ที่สำคัญด้วยอัตราการจ่ายปันผล (Payout Ratio) ที่ระดับ 80% เท่ากับว่าเงินปันผลต่อหุ้น (DPS) ปี 2562 จะอยู่ที่ระดับ 23.3% ถือเป็นลำดับต้น ๆ ของตลาดเลยทีเดียว
จึงสรุปได้ว่า..กำไรไตรมาส 3/61 ที่ปรับลดลงเป็นเพียง “อุบัติเหตุทางกำไร” เท่านั้นเอง..!!
…อิ อิ อิ…